هلندده عرقچی  یاناشمالارییلا دقت چکن گرت ویلدرز  آزادلیق‌لار پارتیسی پارتی‌نین پروقرام لاییحه‌سینی سوسیال مئدیا اوزریندن کامو اویونا ایله پایلاشدی. ایسلام علیهه‌داری کیمی تانینان پارتی بیر صحیفه‌لیک پروقرامییلا یئنی بیر قالماقالا ایمضا آتدی.
پارتی لاییحه پروقرامیندا هلندین ایسلام‌دان تمیزلنیلمه‌سی، بو مقصدله اؤلکه‌دکی مسجیدلرین باغلانیلماسی، قرآنی کریمین قاداغاسی و کؤچکون‌لرین اوتورما ایجازه‌لری‌نین لغوی کیمی فیکیرلری یازیلدی.
پارتی‌نین لیدری ویلدرز ده پروقرام لاییحه‌سینی شخصی مئدیا حسابین‌دان پایلادی.
پروقرامدا هلندین آوروپا اتفاقین‌دان چیخماسی و وئرگی‌لرین آشاغی سالینماسی سوزلری ده وار.
اؤلکه‌نین دیگر سیاسی پارتیلری آزادلیق‌لار پارتیسی‌نین پروقرامینا رئاکسیا گؤستردی. خریستیان دئموکرات‌لار و ایشچی پارتیسی متنی "هلند اوچون فلاکت پلانی" آدلاندیردی.
قئید ائدک کی، هلندده گلن ایلین مای آییندا پارلامئنت سئچکی‌لری کئچیریله‌جک. سون نظرسنجی‌لره گؤره سئچکی‌لرده گرت ویلدرزین آزادلیق‌لار پارتیسی سس چوخلوغو قازانا‌جاق، اما تک باشینا حکومته قورابیلمه‌یه‌جک.
